Берагавая ахова ЗША

Берагавая ахова ЗША (англ.: United States Coast Guard (USCG), US Coast Guard) — ваенная служба ЗША, прызначаная для назірання за выкананнем федэральнага заканадаўства і забеспячэння бяспекі плавання судоў у водах адкрытага мора і ва ўнутраных вадаёмах краіны. Заснавана Аляксандрам Гамільтанам як Служба мытных судоў (англ. Revenue Cutter Service) 4 жніўня 1790 г. Да 1967 года знаходзілася ў падпарадкаванні міністэрства фінансаў ЗША, з 1967 па 2003 год — міністэрства транспарту ЗША, з 2003 года — міністэрства ўнутранай бяспекі ЗША. Берагавая ахова прымала ўдзел ва ўсіх узброеных канфліктах ЗША, уключаючы высадку дэсантаў ў Нармандыі і на ціхаакіянскіх астравах падчас Другой сусветнай вайны, патруляванне водных камунікацый і абстрэлы ўзбярэжжа ў в’етнамскай вайне і іракскі канфлікт. Ваеннаслужачыя рэзерву БАХ ЗША прымалі актыўны ўдзел у забеспячэнні баявых дзеянняў УС ЗША супраць Ірака. Яны, у прыватнасці, уваходзілі ў склад груп па забеспячэнню бяспекі ў шасці партах ў Іраку, якія выкарыстоўвалі войскі ЗША і іх саюзнікі. Дэвіз Берагавой аховы ЗША — Semper Paratus (лац. Заўсёды гатовы). Па стане на май 2010, рэгулярныя сілы Берагавой аховы ЗША налічвалі каля 42,4 тыс. вайскоўцаў (у тым ліку 8255 афіцэраў), арганізаваны рэзерв — каля 7 тыс., дапаможная служба — 30 тыс., грамадзянскіх служачых — 7,9 тыс. чал. Зноскі Спасылкі На Вікісховішчы ёсць медыяфайлы па тэме Берагавая ахова ЗША (англ.)Афіцыйная старонка (англ.)Відэастужкі берагавой аховы ЗША (англ.)Партал навін берагавой аховы ЗША (англ.)Як запісацца ў берагавую ахову ЗША Архівавана 5 мая 2021. (англ.)U.S. Coast Guard Auxiliary Website (англ.)афіцыйны Часопіс (англ.)Афіцыйны тэлеканал Архівавана 2 мая 2021. (англ.)Навіны берагавой аховы ЗША Архівавана 5 мая 2021. (англ.)Інструкцыі, падручнікі і дырэктывы (англ.)Рапарты службы даследавання кангрэса ЗША Архівавана 10 сакавіка 2007. (англ.)Факты